A mayoría d'a población ye de nacionalidat etnica crovata, bi ha una minoría serba, que se redució muito quan en 1995 l'aria a on yera més numerosos fue recuperada por o gubierno. En a rechión d'Eslavonia bi ha representacions chicotas de diferents nacionalidatz de l'Imperio Austro-Hongaro que participoron en a repoblación (rutens y hongaros). En Croacia tamién bi ha restos de poblacions vlacas en l'interior de Dalmacia (Morlacos) y Istria (Istrorrumans), y musulmans refuchiaus d'a Guerra d'independencia de Bosnia-Herzegovina.